**Nina Pirnat, dr. med., državna sekretarka OSNUTEK**

**Ministrstvo za zdravje**

**nina.pirnat@gov.si**

**ZADEVA: Pobuda Iniciative za AED št. 13 – Dialog z državno sekretarko**

Spoštovana državna sekretarka Nina Pirnat, dr. med.

Iniciativa za AED se že dalj časa trudi vzpostaviti ustrezen dialog z Ministrstvom za zdravje. Žal so bili vsi naši poskusi doslej neuspešni. Ministrstvo za zdravje se na naše pobude v glavnem sploh ne odziva. Celo posredovanje Kabineta predsednika Vlade ni bilo uspešno. Na prošnjo, da bi nas sprejela ministrica, nismo dobili niti vljudnostnega odgovora.

Naša želja je, da bi ustvarili ustrezen dialog z vami osebno. Pričakujemo vsaj dialog po minimalnih standardih Uredbe o upravnem poslovanju, čeprav smo prepričani, da bi lahko ustvarili tudi bolj življenjsko komunikacijo, ki bi bila v korist vsem državljanom. Iniciativa za AED bo namreč imela pomembno vlogo in vpliv pri realizaciji 23. člena novega Pravilnika o službah nujne medicinske pomoči, ker si bo na terenu prizadevala za širitev mreže javno dostopnih AED in za osveščanje, izobraževanje in usposabljanje laikov o uporabi AED, ki je prepuščeno lokalni skupnosti.

V prvi vrsti pričakujemo odgovore na pobude, ki smo jih strnili v dopisu Kabinetu predsednika Vlade dne 12. 1. 2014. Pred več kot enim letom smo sicer dobili odgovor, ki pa ni bil vsebinski. Ministrstvo je v odgovoru namreč navedlo, da je zaznalo celo vrsto vprašanj, ki jih mora z različnimi deležniki pretehtati in uskladiti.

Lep pozdrav.

Datum: 1. 10. 2015 Zdenko Šalda, dr. med.

 salda.zdenko@zd-tr.si

*Priloge:*

*-Pobuda št. 6*

*-Dopis št. 171-1/2014/3*

*-Dopis št. 007-109/2012-15*